Право гласа на територији Града Врања има 68.295 пунолетних грађана, од којих у Општини Врање 60.316 и у Општини Врањска Бања 7.979. Гласање у недељу, 17. децембра, одвијаће се на 106 бирачких места, колико их има на територији Града Врања. У Општини Врање грађани ће моћи да се изјасне на 85 бирачких места, а у Општини Врањска Бања на 21. Бирач који није у могућности да гласа на бирачком месту, услед болести, старости и инвалидитета може да оствари Уставом загарантовано право тако што ће пријавити гласање ван бирачког места или директно ГИК – у 72 часа пре дана гласања, или Бирачком одбору у недељу, на дан гласања, најкасније до 11 сати. Пријава бирача за гласање ван бирачког места ГИК – у врши се путем телефона 017 412-196. Примопредаја гласачког материјала између Градске изборне комисије и Бирачких одбора обавиће се у петак, 15. децембра 2023. године, у времену од 8 до 20 часова.